Anyagismeret II.
Képgravírozás III.
A csempe

A képek gravírozása mindig kihívás. Hiszen egy fotónyomtatásra alkalmas, jó minőségű kép lézerrel történő gravírozása korántsem egyszerű feladat. 
Nem térek ki a kép előzetes feldolgozására szoftveres, vagy online képfeldolgozók ismertetésére. A konkrét fizikai és kémiai folyamatot mutatom be.

A csempék, és elsősorban a fal burkoló lapok azon változata alkalmas erre, amelyek zománcozott felületűek. A fekete fehér vizuális látvány akkor érvényesül igazán, ha a fényes fehér változatot használod.

Két technika létezik.
A fehér csempe valamely színnel történő festése, de az alap nem fehér festék. Ez gyakorlatilag a festékeknél ismertetett kép kidolgozási módszer. Fehéret gravírozol – negatív képet-, hogy elérj a csempe fehér zománc rétegéhez. Ez a kivitelezés sérülékeny, minimálisan vízálló. Érdemes utó kezelni, azaz egy réteg matt, vagy fényes akril lakkal lezárni.

A misztikus és sokszor nehéz TIO2 módszer.
A titániumdioxid világszerte általánosan alkalmazott fehér pigment a festékekben. 5-20% arányban. Por alakban külön is megvásárolható. Vízben izopropil alkoholban keverhető 1:7 - 1:10 arányban. Ez utóbbi esetben nehéz az egységes felvitele. 
A leggyakrabban alkalmazott és legjobb módja a TIO2 felvitelének a festék spray. A megfelelő színek a matt, vagy tört fehér, elefántcsont, bézs. Ezek nagy rész arányban tartalmazzák a TIO2-t.

A csempét javasolt megtörölni enyhén alkoholos törlőkendővel. Szappanos, mosogatószeres vízzel semmiképpen! Az akril hajlamos buborékosan felválni.
A helyes felviteli mód (és elegendő is) a csempére jobbról-balra, és fel le egy rétegben fújás. Nem kell vastagon takarni. Ha oldal szögből nézed a csempét látni fogod a fénylő festéket. Ha mindenütt fedi a csempét tökéletes.

Lehetőség szerint azonos legyen a festék és a csempe hőmérséklete. A szobahőmérséklet jó.
Nincs jelentősége, hogy egy óra múlva, vagy egy hét elteltével gravírozol, én 4-5 lapot fújok egyszerre. Egy papírtörlőt teszek közéjük száradás után, így tárolom.

A tényleges folyamat lényege, hogy a lézer koncentrált sugarának hatására a TIO2 rutil-anatázként a zománcra olvad, és fizikailag kötésbe kerül vele. A kémiából legyen elég ennyi.
Az így létrejövő gravírozott csempén az eredeti zománc réteg nem sérül, fizikailag anyageltávolítás nincs. Anyaghozzáadás jön létre. Nem sérülékeny, vízálló, burkolható marad.

Van egy fontos rész, ami az egész folyamat lényege. 
Azt, hogy a rutil létre jöjjön egy szűk idő, mint sebesség, és erő tartomány határozza meg.
Az ajánlott sebesség tartomány 1200-2400-ig, az erő 2.5W viszonylatában 70-90%.
Az anyag teszteléskor kapott legfeketébb nem biztos, hogy jó választás lesz, a túlzott fekete is elveszi a kontrasztot.

Én 2.5W 1800/90/0-t használok, 1200/70/0 helyett. Ez egyszerű időtartami ok. Nincs közötte maximum 20x nagyításban különbség.

A képek minden esetben nagy felbontásúak, nagyon részletesek, zaj mentesek legyenek. Jó kontraszttal, élességgel.

Ez az egyik módszer, amivel gyakorlatilag fotót nyomtatsz. Csak lézerrel. Az eredeti kép minden hibáját látni fogod a kész gravírozáson.

A pontos mechanikai működés, és a jó fókusz ellenére is érezheted, láthatod, hogy valami nem stimmel. Én úgy nevezem szellemkép. Különösen a gravírozásra merőleges vonalakon (a kép mintái és részleteinek vonalai, nem a hiba vonalak!) láthatod, hogy azok nem “egyenesek”. Ennek a kiváltó oka a túlszkennelés, a sorvégi lassítás és gyorsítás, és az mire a modul által “kilőtt” lézersugár eléri az anyagot. Ez a gyakorlatban úgy néz ki, hogy a kezdő sorodhoz képest a második sor, amit visszafelé gravíroz később kezdődik, illetve tovább tart. Majd a harmadik sor vica verza. Erre megoldás a sorvégi eltolás. A lightburnben scanning offset adjustment. Ezt most nem mutatnám be. Ez egy egyszerű beállítás, gyorsan elvégezhető.

A képfeldolgozás fekete gravírozás, tehát a feketét égeted. Nem negatív kép. Feketét fogsz létrehozni a fehérfesték TIO2 tartalmából.
A létrejövő rutil “szemcsék” 0.01-0.04 mm méretűek. A fókusz méreted függvényében lehetséges dpi 318, 362, 423. És itt álljunk is meg. Lehetséges e fölött gravírozni, de már nincs értelme az általában elérhető modulokkal.

Lényeges, hogy nem alkalmas szűrkeskála képkidolgozásra, csak ditherelésre. Nem tudsz csak feketét, és fehéret létrehozni.

Gyakorolni megteszi bármilyen rosszabb minőségű, akár törött csempe. Nem kell, hogy fehér legyen, csak zománcos. Teszteld a folyamatot. Ellenőrizd nagyítóval. Nézd meg a szemcsék színét, az egymáshoz való távolságukat, a párhuzamos sorok távolságát.
A legjobb leírás ellenére is akkor tudsz csempét jól gravírozni, ha pontos a gép vázad, a mozgás, a fókusz. 

És sokat tesztelsz. Ha nem sikerül gravírozd újra ugyanazt a képet. Sokkal több információt kapsz összehasonlításhoz, mint egy másik képpel.

Köszönöm, hogy elolvastad!


